CELEX: C2007/042/10
Language: et
Date: 2007-02-24 00:00:00
Title: Kohtuasi C-269/05: Euroopa Kohtu (seitsmes koda) 11. jaanuari 2007.  aasta otsus — Euroopa Ühenduste Komisjon versus Kreeka Vabariik (Liikmesriigi kohustuste rikkumine — Määruse (EMÜ) nr 4055/86 artikkel 1 — Meretransport — Reisijate- või lastiveole kohaldatav sadamamaks — Praamidega transporditavatele autodele kohaldatav sadamamaks — Diskrimineerimine)

24.2.2007   
            
            
               ET
            
            
               Euroopa Liidu Teataja
            
            
               C 42/6
            
         Euroopa Kohtu (seitsmes koda) 11. jaanuari 2007. aasta otsus — Euroopa Ühenduste Komisjon versus Kreeka Vabariik
   (Kohtuasi C-269/05) (1)
   
   (Liikmesriigi kohustuste rikkumine - Määruse (EMÜ) nr 4055/86 artikkel 1 - Meretransport - Reisijate- või lastiveole kohaldatav sadamamaks - Praamidega transporditavatele autodele kohaldatav sadamamaks - Diskrimineerimine)
   (2007/C 42/10)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: G. Zavvos ja K. Simonsson)
   
      Kostja: Kreeka Vabariik (esindaja: E. Skandalou)
   Kohtuasja ese
   Liikmesriigi kohustuste rikkumine — Nõukogu 22. detsembri 1986. aasta määruse (EMÜ) nr 4055/86 teenuste osutamise vabaduse põhimõtte kohaldamise kohta liikmesriikide ja kolmandate riikide vahelises mereveos (EÜT L 378, lk 1; ELT eriväljaanne 06/01, lk 174) artikli 1 rikkumine — Reisijate- või lastiveole kohaldatav sadamamaks — Riigi territooriumil asuvate sadamate vahel navigeerivatele laevadele kohaldatav madalam maks — Autopraamidega transporditavatele sõidukitele kohaldatav sadamamaks — Maks, mida ei kohaldata riigi territooriumil asuvate sadamate vahel liiklevatele sõidukitele
   Resolutiivosa
   
               1)
            
            
               Kuna Kreeka Vabariik on jätnud jõusse:
               
                           —
                        
                        
                           sadamamaksud, mida peavad maksma reisilaevad (sealhulgas kruiisilaevad) või kaubalaevad Pireuse ja Thessaloniki sadamas maabumise, randumise ja ankrusse heitmise eest, ja mis on riigi territooriumil asuva kahe sadama vahelise transpordi korral madalamad võrreldes rahvusvahelise transpordiga,
                        
                     
                           —
                        
                        
                           seadusega nr 2932/2001 aktsiaseltsina loodud sadamaorganisatsioonide ning Pireuse ja Thessaloniki sadamate sadamakassasse makstavad maksud, mida peavad maksma rahvusvahelistel liinidel liiklevate praamide peale sõitvad sõidukid, samas kui Kreeka sadamate vahelistel liinidel ei ole taolist maksu kehtestatud,
                        
                     
                           —
                        
                        
                           õiguse kehtestada kohalike omavalitsuste kasuks maks, mida peavad maksma sõidukeid vedavad laevad, mille sihtkoht on välisriigi sadam,
                        
                     on Kreeka Vabariik rikkunud Nõukogu 22. detsembri 1986. aasta määruse (EMÜ) nr 4055/86 teenuste osutamise vabaduse põhimõtte kohaldamise kohta liikmesriikide ja kolmandate riikide vahelises mereveos artiklist 1 tulenevaid kohustusi.
            
         
               2.
            
            
               Mõista kohtukulud välja Kreeka Vabariigilt.
            
         
      (1)  ELT C 229, 17.9.2005.